૨૬મી જાન્યુઆરી હોય કે ૧૫મી ઓગસ્ટ હોય જે તે પસંદગીનાં શહેરોના, પસંદગીના વિસ્તારોમાં આવેલાં પસંદગીના ઐતિહાસિક કે ભૌગોલિક મહત્ત્વ ધરાવતાં સ્થાનો અને સ્થાનકોને જ રોશનીથી શણગારવાનાં તેજોમય કાર્યો પણ થતાં હોય છે, જોકે આમાં દુઃખ એ વાતનું હોય છે કે રોશનીનો આનંદ માણવા માટે ભોળી જનતા ઊંચી નજર કરીને ચાલે છે ત્યારે ક્યાં, ક્યારે, કેટલી પહોળાઈ અને કેટલી ઊંડાઈવાળો ખાડો આવી જાય અને હિસ્ટોરિકલ સ્ટ્રક્ચર એક બાજુ રહી જાય અને ફિઝિકલ ફ્રેક્ચર આવી જાય ત્યારે સરકારને કે કોર્પોરેશનને યશને બદલે અપયશ મળવાનું શરૂ થઈ જાય છે.